વડોદરા, 8 સપ્ટેમ્બર : ગુજરાતના મુખ્યમંત્રી તરીકે નરેન્દ્ર મોદીએ વડોદરાના ગણેશ મંડપોની મુલાકાત લેવાનો એક ચીલો ચીતર્યો હતો. આ વર્ષે નવા મુખ્યમંત્રી બનેલા આનંદીબેન પટેલે પણ તે પરંપરા જાળવીને પોતાની વડોદરા મુલાકાત દરમિયાન વિવિધ ગણેશ મંડળોની મુલાકાત લઇને ગણપતિ બાપ્પાના આશીર્વાદ મેળવ્યા હતા. જો કે આનંદીબેનની આ મુલાકાત દરમિયાન વડોદરા લોકસભા બેઠકના ઉમેદવાર રંજનબેન ભટ્ટ તેમની સાથે જોડાયા ન હતા. આનંદીબેન સાથે નાણા મંત્રી સૌરભ પટેલ, વડોદરાના મેયર ભરત શાહ, વુડાના ચેરમેન એનવી પટેલ જોડાયા હતા.